proxectonos/corpus_dominio_legal_administrativo_tmp huggingface dataset:
ORDE do 28 de xullo de 2008 pola que se modifica a do 13 de decembro de 2006, pola que se desenvolve o Plan de recuperación do polbo e se ditan normas para a aprobación de plans zonais.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 11/08/2008

A Orde do 13 de decembro de 2006 pola que se desenvolve o Plan de recuperación do polbo e se ditan normas para a aprobación de plans zonais, establece as bases da xestión e os contidos mínimos para a elaboración dos plans zonais de explotación no marco do Plan de recuperación do polbo. Concretamente o seu artigo 4 determina o contido mínimo dos plans, entre os que figura o establecemento dun período de veda, topes de captura e un tamaño mínimo para esta especie.
Desde a entrada en vigor do Plan de recuperación do polbo, no ano 2006, levouse a cabo un seguimento específico para este recurso. Este seguimento recomenda buscar unha fórmula máis flexible que permita a súa modificación en función do estado do recurso e as recomendacións técnicas, polo que o tope concreto pode ir establecido dentro dos plans zonais.
Por tal motivo, unha vez oído o sector,
DISPOÑO:
Artigo 1º
Modifícase o artigo 4º da Orde do 13 de decembro de 2006 pola que se desenvolve o Plan de recuperación do polbo e se ditan normas para a aprobación dos plans zonais, que queda coa seguinte redacción:
Artigo 4º.- Contido mínimo do plan zonal.
1. O plan zonal deberá establecer para a totalidade da zona un período continuado de dous meses de veda para o polbo, comprendidos entre abril e xullo. Para a súa determinación oirase o sector afectado.
Esta veda será de aplicación a todas as embarcacións incluídas no ámbito xeográfico do plan zonal, independentemente das artes que empreguen.
2. Fóra dos períodos de veda, o plan establecerá medidas de xestión para a pesca do polbo, que incluirán como mínimo o establecemento:
a) Dun tamaño mínimo legal, que non poderá ser inferior a 1 kg establecido na Orde do 29 de outubro de 2007, pola que se modifica a do 15 de novembro de 2002, pola que se regulan os tamaños mínimos de extracción e comercialización de diversas especies de peixes, moluscos, crustáceos e equinodermos.
b) Dun tope máximo de captura.
Disposición derradeira
Primeira.-Facúltase o titular da Dirección Xeral de Recursos Mariños para ditar as disposicións necesarias para o desenvolvemento e a aplicación desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de xullo de 2008.
Carmen Gallego Calvar
Conselleira de Pesca e Asuntos Marítimos
CORRECCIÓN de erros.-Orde do 20 de maio de 2008 pola que se establecen os modelos aos que deberán adaptarse as memorias que editen os distintos departamentos da Xunta de Galicia, organismos autónomos, axencias, fundacións, entidades e empresas en que ten participación maioritaria a Xunta de Galicia.
CONSELLERÍA DE CULTURA E DEPORTE — I. DISPOSICIÓNS XERAIS — 11/08/2008

Advertidos erros no anexo da devandita orde, publicada no Diario Oficial de Galicia nº 110, do luns, 9 de xuño de 2008, procede substituílo polo que se insire a continuación:
Ver referencia pdf "15400D002P011.PDF"
CORRECCIÓN de erros.-Resolución do 11 de xullo de 2008, da Dirección Xeral de Investigación, Tecnoloxía e Formación Agroforestal, pola que se anuncian cursos de aplicador-manipulador de produtos fitosanitarios de nivel básico e cualificado para agricultores, persoal auxiliar e responsables de establecementos e servizos fitosanitarios.
CONSELLERÍA DO MEDIO RURAL — III. OUTRAS DISPOSICIÓNS — 12/08/2008

Advertida unha omisión no anexo II da citada resolución, publicada no Diario Oficial de Galicia nº 143, do xoves 24 de xullo de 2008, cómpre efectuar a oportuna corrección.
Para tal efecto, na páxina 14.292, debe engadirse o curso de nivel cualificado que terá lugar  no Centro de Formación e Experimentación Agroforestal de Guísamo.
Ver referencia pdf "15500D008P086.PDF"
ORDE do 23 de xullo de 2008 pola que se modifica a do 12 de decembro de 2005, pola que se nomea novo membro do Consello Galego de Saúde.
CONSELLERÍA DE SANIDADE — II. AUTORIDADES E PERSOAL — 12/08/2008

A Lei 7/2003, do 9 de decembro, de ordenación sanitaria de Galicia, dedica o seu título VII á participación comunitaria, como expresión do dereito dos cidadáns a participar na actividade dos organismos públicos que afecte a calidade de vida ou o benestar xeral, e na formulación e control da política sanitaria, recollido nos artigos 9.2º e 129.1º da Constitución española, e nos artigos 5 e 53 da Lei 14/1986, do 25 de abril, xeral de sanidade. Esta participación instruméntase como un valor social e elemento de cooperación e información do sistema sanitario de Galicia para a mellora da saúde e do benestar dos cidadáns e a súa promoción.
Co obxecto de posibilitar a devandita participación, a Lei 7/2003, do 9 de decembro, de ordenación sanitaria de Galicia, creou o Consello Galego de Saúde como principal órgano colexiado de participación comunitaria no sistema sanitario de Galicia, ao que lle corresponde o asesoramento á Consellería de Sanidade na formulación da política sanitaria e no control da súa execución, segundo determina o artigo 120 da lei antes citada.
Tal e como se establece no artigo 2 i) do Decreto 74/2005, do 14 de abril, o Consello Galego de Saúde terá seis vogais en representación dos colexios profesionais de médicos, farmacéuticos, diplomados en enfermaría, veterinarios, psicólogos e traballadores sociais da Comunidade Autónoma de Galicia.
O artigo 3.7º do Decreto 74/2005, do 14 de abril, determina que os seis vogais representantes dos colexios profesionais sanitarios, e os seus suplentes, serán designados polos seus respectivos órganos de goberno ou consello autonómico, de ser o caso.
Con data do 11 de xullo de 2008, o Consello do Colexio de Médicos de Galicia comunicou a designación do seu novo representante no Consello Galego de Saúde con efectos desde o 17 de xuño de 2008.
Por tal motivo, cómpre proceder ao nomeamento do novo membro, de conformidade coa proposta formulada polo Consello de Colexios de Médicos de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa presidencia, reformada pola Lei 11/1988, do 20 de outubro, e os artigos 2, 3 e 4 do Decreto 74/2005, do 14 de abril,
DISPOÑO:
Artigo 1º
Noméase a seguinte persoa en representación do Consello de Colexios de Médicos de Galicia, con efectos desde o 17 de xuño de 2008:
-Luís María Campos Vilariño.
Artigo 2º
Modificase a alínea g.1) do anexo da Orde do 12 de decembro de 2005, que terá a redacción dada no anexo á presente orde.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de xullo de 2008.
María José Rubio Vidal
Conselleira de Sanidade
ANEXO
g.1) Polo Consello de Colexios Médicos de Galicia:
-Luís María Campos Vilariño (presidente do Consello de Colexios Médicos de Galicia).
ORDE do 5 de agosto de 2008 pola que se fai pública a ampliación do importe existente para a concesión de axudas para a adopción de medidas complementarias na pesca costeira artesanal mediante a concesión de primas globais a tanto alzado, convocadas pola Orde do 13 de maio de 2008.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/08/2008

A Orde do 13 de maio de 2008 pola que se modifican as bases reguladoras para a concesión de axudas para a adopción de medidas complementarias na pesca costeira artesanal e se regula o procedemento de concesión de primas globais a tanto alzado, aprobadas pola Orde do 4 de xuño de 2003, e se determina para o exercicio 2008 o devandito procedemento (DOG nº 106, do 3 de xuño), establece no seu artigo 2º o importe da contía máxima das axudas que ao seu abeiro poderán ser concedidas aos seus solicitantes.
Non obstante e como consecuencia de que con posterioridade á publicación da orde foi aprobada unha transferencia de crédito, o importe inicialmente dotado pode ser incrementado, o que permitiría conceder as axudas a un maior número de beneficiarios.
Tendo en conta o indicado no artigo 2º da Orde do 13 de maio de 2008, o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Considerando todo o dito anteriormente cómpre ampliar o importe da contía máxima das axudas que poderán ser concedidas ao abeiro da referida Orde do 13 de maio de 2008 coa finalidade de outorgalas ao maior número de beneficiarios posible.
Por todo o exposto e no uso das facultades que me foron conferidas
DISPOÑO:
Artigo único.-
Primeiro.-Amplíase o importe da contía máxima das axudas que se van conceder ao abeiro da Orde do 13 de maio de 2008 (DOG nº 106, do 3 de xuño) en 247.996,47 euros, con cargo á aplicación 14.03.722A.780.0 dos orzamentos xerais da Comunidade Autónoma de Galicia para o ano 2008.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 5 de agosto de 2008.
Carmen Gallego Calvar
Conselleira de Pesca e Asuntos Marítimos
RESOLUCIÓN do 1 de agosto de 2008 pola que se ordena a publicación do acordo do Consello da Xunta de Galicia do 31 de xullo de 2008 polo que se modifica a relación de postos de traballo da Consellería do Medio Rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/08/2008

A aprobación da modificación da relación de postos de traballo da Consellería do Medio Rural xustifícase pola necesidade de dar cumprimento ás sentenzas do Tribunal Constitucional que recoñecen a indefinición da relación laboral de veterinarios contratados pola Administración autonómica para a realización de diversas campañas de saneamento gandeiro e de conformidade co previsto no Decreto lexislativo 1/2008, do 31 de marzo, polo que se aproba o texto refundido da Lei da función pública de Galicia que establece que, nun período máximo dun ano a partir da entrada en vigor da lei de reforma, se deberán realizar, se é o caso, os procesos de creación de prazas derivadas de declaracións xudiciais anteriores á devandita data.
En consecuencia, por proposta da Consellería do Medio Rural, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 31 de xullo de 2008, adoptou o seguinte
ACORDO:
Primeiro.-Aprobar a modificación da relación de postos de traballo da Consellería do Medio Rural nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 31 de xullo de 2008, relativo á aprobación da modificación da relación de postos de traballo da Consellería do Medio Rural, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 1 de agosto de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "15500D006P083.PDF"
CORRECCIÓN de erros.-Resolución do 4 de agosto de 2008 pola que se adxudican axudas en forma de bolsas para estadías de investigación en centros de fóra de Galicia destinadas a beneficiarios das axudas do Programa Ángeles Alvariño (Programa de recursos humanos 2007), convocadas pola Orde do 3 de xuño de 2008 (Diario Oficial de Galicia número 111, do 10 de xuño), no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/08/2008

Advertido un erro no anexo I da citada resolución, publicada no Diario Oficial de Galicia número 155, do martes 12 de agosto de 2008, cómpre facer a seguinte corrección:
-Na páxina 15.418, os dez primeiros expedientes deben ser substituídos polos once que se publican a seguir:
ORDE do 18 de xullo de 2008 de autorización á entidade mutualidade de previsión social a prima fixa Unión Protectora para o exercicio da actividade aseguradora no ramo de enfermidade e de inscrición da mencionada entidade no Rexistro Autonómico de Mutualidades de Previsión Social Non Integradas na Seguridade Social.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/08/2008

A entidade mutualidade de previsión social a prima fixa Unión Protectora presentou na Dirección Xeral de Política Financeira e Tesouro solicitude de autorización administrativa de acceso á actividade aseguradora baixo a forma xurídica de mutualidade de previsión social.
Da documentación que se achegou xunto á solicitude, constátase que a entidade mutualidade de previsión social a prima fixa Unión Protectora cumpre os requisitos para obter a autorización administrativa establecidos polo texto refundido da Lei de ordenación e supervisión dos seguros privados, aprobado polo Real decreto lexislativo 6/2004, do 29 de outubro, e no seu regulamento de desenvolvemento, así como no Regulamento de mutualidades de previsión social, aprobado polo Real decreto 1430/2002, do 27 de decembro.
A competencia na materia vén determinada no Decreto 340/1996, do 13 de setembro, polo que se asumen funcións e servizos transferidos á Comunidade Autónoma de Galicia mediante o Real decreto 1642/1996, do 5 de xullo, en materia de mutualidades de previsión social e se asignan á Consellería de Economía e Facenda.
En consecuencia, por proposta da Dirección Xeral de Política Financeira e Tesouro, e en virtude das competencias atribuídas pola normativa de aplicación,
RESOLVO:
Primeiro.-Autorizar a entidade mutualidade de previsión social a prima fixa Unión Protectora para o exercicio da actividade aseguradora no ramo de enfermidade (exclusivamente asistencia sanitaria), segundo a clasificación dos riscos por ramos prevista no artigo 6.1º a) do Real decreto lexislativo 6/2004 e no artigo 15.1º b) do Real decreto 1430/2002.
Segundo.-Inscribir, en consecuencia, a mutualidade de previsión social a prima fixa Unión Protectora co número 7 no Rexistro Autonómico de Mutualidades de Previsión Social non Integradas na Seguridade Social, regulado pola orde da Consellería de Economía e Facenda do 5 de maio de 1999.
Contra esta orde, que pon fin á vía administrativa, de conformidade co previsto no artigo 4 da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, poderase interpoñer, con carácter potestativo, recurso de reposición, no prazo dun mes contado a partir do día seguinte ao da súa notificación. Así mesmo, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de xullo de 2008.
José Ramón Fernández Antonio
Conselleiro de Economía e Facenda
Ver referencia pdf "15700D005P028.PDF"
ORDE do 31 de xullo de 2008 pola que se dispón o nomeamento dun vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/08/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades aos cales representen aqueles.
Polo exposto, vista a proposta do Sindicato Único de Traballadores Solidaridad Obrera de Pontevedra (SUTSO - CGT), e en exercicio das facultades que me foron atribuídas polo Consello da Xunta de Galicia na súa reunión do día 10 de xaneiro de 2002,
DISPOÑO:
O nomeamento de Francisco José Gómez Vaamonde como vogal do Consello de Administración da Autoridade Portuaria de Marín e ría de Pontevedra, en representación da organización sindical máis representativa no porto (SUTSO - CGT).
Santiago de Compostela, 31 de xullo de 2008.
María José Caride Estévez
Conselleira de Política Territorial, Obras Públicas
e Transportes
ORDE do 28 de xullo de 2008 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/08/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades aos cales representen aqueles.
Polo exposto, vista a proposta da Cámara de Comercio de Vilagarcía de Arousa, e en exercicio das facultades que me foron atribuídas polo Consello da Xunta de Galicia na súa reunión do día 10 de xaneiro de 2002,
DISPOÑO:
O nomeamento de Miguel Falcón Noya como vogal do Consello de Administración da Autoridade Portuaria de Vilagarcía de Arousa, en representación da Cámara de Comercio de Vilagarcía de Arousa.
Santiago de Compostela, 28 de xullo de 2008.
María José Caride Estévez
Conselleira de Política Territorial, Obras Públicas
e Transportes
ORDE do 31 de xullo de 2008 pola que se dispón o cesamento dun vogal do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/08/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do Sindicato Único de Traballadores Solidaridad Obrera de Pontevedra, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Bernardo Landríz Fernández como vogal do Consello de Administración da Autoridade Portuaria de Marín e ría de Pontevedra, en representación da organización sindical UGT, agradecéndolle os servizos prestados.
Santiago de Compostela, 31 de xullo de 2008.
María José Caride Estévez
Conselleira de Política Territorial, Obras Públicas e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 28 de xullo de 2008 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 18/08/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades aos cales representen aqueles.
Polo exposto, vista a proposta da Cámara de Comercio de Vilagarcía de Arousa, e en exercicio das facultades que me foron atribuídas polo Consello da Xunta de Galicia na súa reunión do día 10 de xaneiro de 2002,
DISPOÑO:
O cesamento de Amador Cascallar Meixús como vogal do Consello de Administración da Autoridade Portuaria de Vilagarcía de Arousa, en representación da Cámara de Comercio de Vilagarcía de Arousa, agradecéndolle os servizos prestados.
Santiago de Compostela, 28 de xullo de 2008.
María José Caride Estévez
Conselleira de Política Territorial, Obras Públicas
e Transportes
ORDE do 7 de xullo de 2008 pola que se autorizan as ensinanzas do Conservatorio Profesional de Danza con sede na cidade de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/08/2008

Co obxectivo de garantir un ensino que proporcione o nivel de expresión artística propio duns estudos altamente especializados e satisfacer a crecente demanda, creouse o Conservatorio Profesional de Danza de Lugo por Decreto 103/2001, do 2 de maio.
En consecuencia, esta consellería, de conformidade co Decreto 196/2007, do 20 de setembro, polo que se establece a ordenación do grao elemental das ensinanzas de réxime especial de danza e o Decreto 204/2007, do 11 de outubro, polo que se establece o currículo das ensinanzas profesionais de réxime especial de danza, tendo en conta o informe da Dirección Xeral de Formación Profesional e Ensinanzas Especiais e por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar as ensinanzas do Conservatorio Profesional de Danza de Lugo coas especialidades que figuran no anexo desta orde.
Segundo.-Autorizar a Secretaría Xeral e a Dirección Xeral de Ordenación e Innovación Educativa para adoptar as medidas necesarias para a execución desta orde.
Santiago de Compostela, 7 de xullo de 2008.
Laura Sánchez Piñón
Conselleira de Educación e Ordenación
Universitaria
ANEXO
Provincia: Lugo.
Concello: Lugo.
Localidade: Lugo.
Denominación: Conservatorio Profesional de Danza.
Código de centro: 27020707.
Ver referencia pdf "15400D006P036.PDF"
ORDE do 8 de agosto de 2008 pola que se autoriza a posta en funcionamento dun instituto de educación secundaria no concello de Sada, provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/08/2008

Polo Decreto 108/2008, do 22 de maio (DOG do 3 de xuño), créase o instituto de educación secundaria O Mosteirón, por segregación do centro público integrado O Mosteirón, no concello de Sada.
En consecuencia, esta consellería, de conformidade co establecido no artigo 1 do Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, e por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a posta en funcionamento do centro segundo os datos que figuran no anexo desta orde.
Segundo.-Autorizar a Secretaría Xeral e a Dirección Xeral de Ordenación e Innovación Educativa para adoptar as medidas precisas para a execución desta orde.
Santiago de Compostela, 8 de agosto de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Sada.
Localidade: Mosteirón (San Nicolao).
Enderezo: A Esperela s/n.
Centro: instituto de educación secundaria O Mosteirón.
Código de centro: 15032662.
Unidades: 8 unidades de educación secundaria obrigatoria e 2 unidades de bacharelato.
RESOLUCIÓN do 22 de xullo de 2008, da Secretaría Xeral de Política Lingüística, pola que se adxudican os lectorados de lingua, literatura e cultura galegas en universidades de España e do estranxeiro, convocados mediante Resolución do 20 de maio de 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/08/2008

A Resolución do 20 de maio de 2008 (DOG número 102, do 28 de maio) establece as bases que regulan a convocatoria; en réxime de concorrencia competitiva e con sometemento aos principios constitucionais de igualdade, mérito e capacidade, de lectorados de lingua, literatura e cultura galegas en universidades de España e do estranxeiro.
Visto o informe e a proposta de adxudicación presentados pola comisión de valoración constituída ao abeiro do artigo 8 da devandita resolución, acompañados da aceptación expresa por parte dos candidatos propostos, esta secretaria xeral, en uso das atribucións que lle confire a disposición adicional segunda, letra c), do Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia,
DISPÓN:
Artigo 1º.-Aprobar definitivamente a relación de admitidos, que se especifica no anexo I, con indicación da orde de preferencia dos lectorados solicitados.
Artigo 2º.-Aprobar definitivamente a relación de excluídos, que se especifica no anexo II, con indicación da causa que orixina a súa exclusión.
Artigo 3º.-Nomear lectores/as de lingua, literatura e cultura galegas, con destino nas universidades que se especifican e coas condicións establecidas na resolución da convocatoria, as persoas relacionadas no anexo III.
Artigo 4º.-Contra esta resolución, que lle pon fin á vía administrativa, os/as interesados/as poderán interpoñer recurso potestativo de reposición perante o/a titular da Secretaría Xeral de Política Lingüística, no prazo dun mes, que se contará a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo perante o Tribunal Superior de Xustiza de Galicia, no prazo de dous meses, contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de xullo de 2008.
María Sol López Martínez
Secretaria xeral de Política Lingüística
Ver referencia pdf "15400D004P026.PDF"
ORDE do 7 de xullo de 2008 pola que se autoriza o cambio de titularidade do centro privado Divina Pastora, do concello de Monforte de Lemos (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/08/2008

Examinado o expediente iniciado polo centro privado Divina Pastora, do concello de Monforte de Lemos, no que solicita o cambio de titularidade do devandito centro, que conta con autorización para impartir 3 unidades de educación infantil, 6 unidades de educación primaria e 4 unidades de educación secundaria obrigatoria.
Resultando que, mediante escritura pública notarial, Hijas de la Divina Pastora Calasancias lle cede a titularidade do referido centro educativo, para todos os efectos, á Fundación Educativa Colegio Divina Pastora, aceptando esta entidade a devandita cesión.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar, con efectos do 1 de setembro de 2008, o cambio de titularidade do centro privado Divina Pastora, do concello de Monforte de Lemos, código 27007211, a favor de Fundación Educativa Colegio Divina Pastora, con todos os dereitos e obrigas adquiridas pola cesionista Hijas de la Divina Pastora Calasancias, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio efectivo de titularidade que se autoriza. Este cambio de titularidade non afectará o réxime de funcionamento concedido ao centro.
Segundo.-Inscribir esta modificación no Rexistro de Centros dependente desta consellería.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 7 de xullo de 2008.
Laura Sánchez Piñón
Conselleira de Educación e Ordenación
Universitaria
ORDE do 7 de agosto de 2008 pola que se autoriza a posta en funcionamento dun colexio de educación infantil e primaria no concello de Sada, provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/08/2008

Polo Decreto 108/2008, do 22 de maio (DOG do 3 de xuño), créase o colexio de educación infantil e primaria O Mosteirón, por transformación do centro público integrado O Mosteirón, no concello de Sada.
En consecuencia, esta consellería, de conformidade co establecido no artigo 1 do Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, e por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a posta en funcionamento do centro segundo os datos que figuran no anexo desta orde.
Segundo.-Autorizar a Secretaría Xeral e a Dirección Xeral de Ordenación e Innovación Educativa para adoptar as medidas precisas para a execución desta orde.
Santiago de Compostela, 7 de agosto de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Sada.
Localidade: Mosteirón (San Nicolao).
Enderezo: A Esperela s/n.
Centro: centro de educación infantil e primaria O Mosteirón.
Código de centro: 15032686.
Unidades: 13 unidades (3 de educación infantil e 10 de educación primaria).
DECRETO 173/2008, do 17 de xullo, polo que se aproba o escudo do Concello de Ordes (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/08/2008

O Concello de Ordes (A Coruña), considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a aprobación definitiva deste.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo da deliberación do Consello da Xunta de Galicia na súa reunión do día dezasete de xullo de dous mil oito,
DISPOÑO:
Artigo único.-Aprobar o escudo do Concello de Ordes, que figura como anexo, organizado do seguinte xeito:
Xaquelado de tres e cinco ordes de sable e ouro; bordura de azur con sete flores de lis de ouro e seis torres de ouro aclarados de sinople. Ao timbre, coroa real pechada.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Ordes-Escudo
Ver referencia pdf "15900D006P018.PDF"
ORDE do 6 de agosto de 2008 pola que se autoriza a posta en funcionamento do centro de educación especial de Panxón, concello de Nigrán, para a atención específica de alumnado con trastornos de conduta.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/08/2008

Polo Decreto 159/2008, do 17 de xuño (DOG do 1 de agosto), créase un centro de educación especial para a atención específica de alumnado con trastornos de conduta en Panxón, no concello de Nigrán.
En consecuencia, esta consellería, de conformidade co establecido no artigo 1 do Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, e por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a posta en funcionamento do centro segundo os datos que figuran no anexo desta orde.
Segundo.-Autorizar a Secretaría Xeral e a Dirección Xeral de Ordenación e Innovación Educativa para adoptar as medidas precisas para a execución desta orde.
Santiago de Compostela, 6 de agosto de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Nigrán.
Localidade: Panxón (San Xoán).
Enderezo: Camiño dos Lagos, 1.
Centro: centro de educación especial de Paxón.
Código de centro: 36024756.
Unidades: 3 EE.
Postos escolares: 20.
DECRETO 172/2008, do 17 de xullo, polo que se aproba a bandeira do Concello de Ordes (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/08/2008

O Concello de Ordes considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso e, de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da súa insigni , para a aprobación definitiva desta.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia, na súa reunión do día dezasete de xullo de dous mil oito,
DISPOÑO:
Artigo único.-Aprobar a bandeira do Concello de Ordes, que figura como anexo, organizada do seguinte xeito:
Pano terzado en vertical; primeiro, de verde cunha torre de amarelo aberta; o centro, xaquelado de oito escaques de negro e sete de amarelo; e terceiro, de verde tres flores de lis mal ordenadas.
Santiago de Compostela, dezasete de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Ordes-Bandeira
Ver referencia pdf "15900D006P018.PDF"
DECRETO 158/2008, do 10 de xullo, sobre asunción da ampliación das funcións e servizos en materia de conservación da natureza (Parque Nacional Marítimo-Terrestre das Illas Atlánticas de Galicia), traspasados á Comunidade Autónoma de Galicia mediante o Real decreto 1082/2008, do 30 de xuño, e a súa asignación á Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 01/08/2008

A través dos reais decretos 167/1981, do 9 de xaneiro, 1234/1983, do 20 de abril, e 1535/1984, do 20 de xuño, foron traspasados á Comunidade Autónoma de Galicia funcións e servizos da Administración xeral do Estado en materia de conservación da natureza.
A través do Real decreto 1082/2008, do 30 de xuño, amplíanse as funcións e servizos en materia de conservación da natureza (Parque Nacional Marítimo-Terrestre das Illas Atlánticas de Galicia), traspasados por parte da Administración xeral do Estado á Comunidade Autónoma de Galicia.
Procede por medio deste decreto a asunción de forma expresa do traspaso de funcións e servizos que se establece no Real decreto 1082/2008, do 30 de xuño, e proceder á súa asignación aos órganos competentes da comunidade autónoma.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día dez de xullo de dous mil oito,
DISPOÑO:
Artigo 1º.-Asunción do traspaso.
Quedan asumidas as funcións e servizos traspasados pola Administración xeral do Estado á Comunidade Autónoma de Galicia en virtude do Real decreto 1082/2008, do 30 de xuño, sobre ampliación das funcións e servizos da Administración xeral do Estado traspasados á Comunidade Autónoma de Galicia, en materia de conservación da natureza (Parque Nacional Marítimo-Terrestre das Illas Atlánticas de Galicia), nos termos e condicións especificados no acordo da Comisión Mixta de Transferencia do 23 de xuño de 2008.
Artigo 2º.-Asignación de funcións.
De acordo co establecido no Decreto 1/2006, do 12 de xaneiro, polo que se establece a estrutura orgánica da Consellería de Medio Ambiente e Desenvolvemento Sostible, asígnanselle á citada consellería as funcións e servizos asumidos.
Artigo 3º.-Efectividade do traspaso.
A asunción de funcións e servizos obxecto deste decreto terá efectividade a partir do 1 de xullo de 2008, de acordo co disposto no Real decreto 1082/2008, do 30 de xuño.
Disposicións derradeiras
Primeira.-Facúltase o conselleiro de Medio Ambiente e Desenvolvemento Sostible para ditar cantas disposicións sexan necesarias para o desenvolvemento deste decreto e para adoptar as medidas precisas para a plena efectividade das funcións e servizos traspasados.
Segunda.-Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dez de xullo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Lei 6/2008, do 19 de xuño, de medidas urxentes en materia de vivenda e solo, pola que se modifica a Lei 9/2002, do 30 de decembro, de ordenación urbanística e protección do medio rural de Galicia.
PRESIDENCIA — I. DISPOSICIÓNS XERAIS — 05/08/2008

Advertido erro no texto da devandita lei, remitida para a súa publicación no Diario Oficial de Galicia número 125, do 30 de xuño pasado, cómpre facer a oportuna corrección.
Na páxina 12.795, artigo único.catro (por medio do cal se modifica o artigo 86 da Lei 9/2002), onde di: « á que fai referencia o artigo 47.3º», debe dicir: « á que fai referencia o artigo 47.10º».
RESOLUCIÓN do 20 de maio de 2008, da Secretaría Xeral da Consellería de Sanidade, pola que se lles dá publicidade aos convenios de colaboración subscritos pola Consellería de Sanidade e polo Servizo Galego de Saúde no primeiro cuadrimestre do ano 2008.
CONSELLERÍA DE SANIDADE — III. OUTRAS DISPOSICIÓNS — 01/08/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xuño) impón a cada Consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de xaneiro, febreiro, marzo e abril do ano 2008, que se incorpora como anexo a esta resolución.
Santiago de Compostela, 20 de maio de 2008.
Pilar Fernández Romero
Secretaria xeral da Consellería de Sanidade
Ver referencia pdf "14800D013P037.PDF"
RESOLUCIÓN do 7 de xullo de 2008, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 01/08/2008

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo lles comunicarán, aos organismos responsables na comunidade autónoma, a homologación dos ditos cursos, e no seu artigo 9 a obrigatoriedade de que o organismo oficial responsable publique, no Diario Oficial de Galicia, a información correspondente a cada curso que vai ter lugar.
En consecuencia, anúnciase a realización dun curso de aplicadores/manipuladores de praguicidas de uso ambiental e uso na industria alimentaria, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado por Cacumen Lugo, S.L.U., de acordo coas seguintes bases:
1. Denominación do curso.
Curso de manipulador de praguicidas de uso ambiental e na industria alimentaria. Nivel básico.
2. Entidade organizadora.
Cacumen Lugo, S.L.U.
3. Data.
Os días 12, 19 e 26 de setembro de 2008.
4. Lugar de realización.
Cacumen Lugo, S.L.U.
r/ Concepción Arenal, 18-1º. 27004 Lugo.
5. Número de prazas.
Máximo 20 alumnos.
6. Horario.
Das 10.00 ás 14.00 horas e das 16.00 ás 19.00 horas.
7. Duración.
20 horas teórico/prácticas e 1 hora proba de avaliación.
8. Dirixido a:
Persoal auxiliar dos servizos de aplicación de praguicidas de uso ambiental e uso na industria alimentaria, non clasificados como moi tóxicos, e persoal de establecementos.
9. Criterios de selección.
Por rigorosa orde de solicitude de inscrición.
10. Información e inscrición.
Cacumen Lugo, S.L.U.
r/ Concepción Areal, 18-1º. 27004 Lugo.
Teléfono: 982 24 39 44, fax: 982 28 41 61.
Correo electrónico: cacumen@cacumenlugo.com
Ver referencia pdf "14800D014P040.PDF"
12. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e, no caso de superalas, expedirá o certificado correspondente co cal poderá solicitar á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 7 de xullo de 2008.
Ramón Medina González-Redondo
Director xeral de Saúde Pública
SERVICIO GALEGO DE PROMOCIÓN DA IGUALDADE DO HOME E DA MULLER
RESOLUCIÓN do 29 de xullo de 2008, da Dirección Xeral de Comunicación Audiovisual, pola que se fai pública a concesión de axudas para apoiar o desenvolvemento e a organización de festivais do sector audiovisual dentro da Comunidade Autónoma de Galicia para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/08/2008

Esta dirección xeral resolveu a publicación da relación das axudas que se especifican no anexo, concedidas ao abeiro da Resolución do 13 de marzo de 2008, da Secretaría Xeral de Comunicación (DOG nº 56, do 24 de marzo) pola que se convocan axudas para apoiar o desenvolvemento e a organización de festivais do sector audiovisual dentro da Comunidade Autónoma de Galicia para o ano 2008, que se financiarán con cargo ás aplicacións 04.31.432C.760.1, 04.31.432C.770.1 e 04.31.432C.781.0 dos orzamentos xerais da Comunidade Autónoma de Galicia para o ano 2008.
Santiago de Compostela, 29 de xullo de 2008.
Manuel José Fernández Iglesias
Director xeral de Comunicación Audiovisual
Ver referencia pdf "14900D006P047.PDF"
RESOLUCIÓN do 28 de xullo de 2008, da Secretaría Xeral da Consellería de Política Territorial, Obras Públicas e Transportes, pola que se lles dá publicidade aos convenios de colaboración subscritos por esta consellería e polo ente público Portos de Galicia no terceiro cuadrimestre do ano 2007 e no primeiro cuadrimestre deste ano.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 04/08/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño de 2006), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación dos convenios de colaboración subscritos pola Consellería de Política Territorial, Obras Públicas e Transportes e polo ente público Portos de Galicia no terceiro cuadrimestre do ano 2007 e no primeiro cuadrimestre deste ano, que se incorpora como anexo a esta resolución.
Santiago de Compostela, 28 de xullo de 2008.
Luís Vázquez Rodríguez
Secretario xeral da Consellería de Política Territorial, Obras Públicas e Transportes
Ver referencia pdf "14900D007P047.PDF"
Ver referencia pdf "14900D008P051.PDF"
ORDE do 16 de xuño de 2008 pola que se autorizan as ensinanzas da Escola Superior de Arte Dramática de Galicia con sede na cidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/2008

Co obxectivo de potenciar o importante desenvolvemento que evidencian as artes escénicas e a produción audiovisual creouse a Escola Superior de Arte Dramática de Galicia con sede na cidade de Vigo (Pontevedra) por Decreto 145/2005, do 2 de xuño, modificado polo Decreto 42/2006, do 23 de febreiro.
En consecuencia, esta consellería, de conformidade co Decreto 220/2005, do 7 de xullo, polo que se establece o currículo das ensinanzas superiores de arte dramática e se regula a proba de acceso a estes estudos, tendo en conta o informe da Dirección Xeral de Formación Profesional e Ensinanzas Especiais e por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar as ensinanzas da Escola Superior de Arte Dramática de Galicia coas especialidades que figuran no anexo a esta orde.
Segundo.-Autorizar a Secretaría Xeral e a Dirección Xeral de Ordenación e Innovación Educativa para adoptar as medidas necesarias para a execución desta orde.
Santiago de Compostela, 16 de xuño de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Denominación: Escola Superior de Arte Dramática de Galicia.
Código de centro: 36024586.
Ver referencia pdf "14900D008P051.PDF"
DECRETO 161/2008, do 24 de xullo, polo que se nomea presidente do Consello Social da Universidade da Coruña a Antonio Abril Abadín.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 04/08/2008

En virtude do establecido nos artigos 7.4º e 17.1º da Lei 1/2003, do 9 de maio, dos consellos sociais do Sistema Universitario de Galicia, por proposta da conselleira de Educación e Ordenación Universitaria, e en uso das atribucións conferidas pola Lei 1/1983, do 22 de febreiro, de normas reguladoras da Xunta e da súa Presidencia, logo da deliberación do Consello da Xunta de Galicia na súa reunión do vinte e catro de xullo de dous mil oito,
DISPOÑO:
Artigo único.-Nomear presidente do Consello Social da Universidade da Coruña a Antonio Abril Abadín.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e catro de xullo de dous mil oito.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria